ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ

ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱜᱟ ᱓᱘ ᱦᱚᱱᱚᱛ (ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ) ᱠᱷᱚᱱ ᱫᱚ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱛᱤᱨᱩᱵᱷᱟᱞᱞᱩᱨ ᱟᱜ ᱞᱚᱜᱚᱱ ᱩᱛᱷᱱᱟᱹᱣ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱗᱒᱘,᱑᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱐᱐ ᱠᱚᱲᱟ ᱨᱮ ᱙᱘᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮ ᱯᱮᱭᱟ ᱨᱟᱡᱽᱥᱣᱟ ᱰᱤᱵᱤᱡᱚᱱ, ᱛᱤᱨᱩᱵᱷᱟᱞᱞᱩᱨ, ᱛᱤᱨᱩᱛᱛᱟᱱᱤ ᱟᱨ ᱯᱚᱱᱱᱮᱨᱤ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱛᱤᱨᱩᱵᱷᱟᱞᱞᱩᱨ ᱨᱮᱱᱟᱜ ᱯᱩᱱᱭᱟ ᱛᱟᱞᱩᱠ, ᱛᱤᱨᱩᱛᱛᱟᱱᱤ ᱰᱤᱵᱤᱡᱚᱱ ᱨᱮᱱᱟᱜ ᱵᱟᱨᱭᱟ ᱟᱨ ᱯᱚᱱᱱᱮᱨᱤ ᱰᱤᱵᱤᱡᱚᱱ ᱨᱮᱱᱟᱜ ᱵᱟᱨᱭᱟ ᱛᱟᱞᱩᱠ ᱢᱮᱱᱟᱜᱼᱟ ᱾ ᱔᱖ ᱯᱷᱤᱨᱠᱟ ᱟᱨ ᱘᱒᱐ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱱᱚᱶᱟ ᱞᱮᱠᱟ ᱑᱒ ᱜᱚᱴᱟᱝ ᱵᱚᱱᱚᱛ, ᱢᱚᱬᱮ ᱱᱚᱜᱚᱨ ᱯᱟᱞᱤᱠᱟ ᱟᱨ ᱜᱮᱞ ᱱᱚᱜᱚᱨ ᱯᱚᱸᱪᱟᱭᱚᱛ ᱢᱮᱱᱟᱜᱼᱟ ᱾

ᱠᱚᱧᱮ ᱟᱨ ᱥᱟᱢᱟᱝ ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱨᱤᱱ ᱦᱚᱲ ᱢᱟᱨᱟᱝ ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱦᱟᱴᱤᱧ ᱠᱟᱛᱮ ᱯᱚᱱᱱᱮᱨᱤ ᱟᱨᱵᱟᱝ ᱨᱮᱰ ᱦᱤᱞᱥ ᱨᱮ ᱦᱮᱰᱠᱩᱣᱟᱴᱚᱨ ᱟᱜ ᱢᱤᱫ ᱱᱟᱶᱟ ᱦᱚᱱᱚᱛ ᱧᱟᱢ ᱠᱟᱱᱟ ᱠᱚ ᱾

ᱚᱛᱱᱚᱜ
ᱱᱚᱶᱟ ᱠᱚᱧᱮ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱱᱮᱞᱞᱳᱨ ᱟᱨ ᱪᱤᱛᱛᱩᱨ ᱦᱚᱱᱚᱛ ᱛᱮ, ᱥᱟᱢᱟᱝ ᱨᱮ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ ᱛᱮ, ᱮᱛᱚᱢ ᱨᱮ ᱪᱮᱱᱱᱟᱭ ᱦᱚᱱᱚᱛ ᱛᱮ, ᱮᱛᱚᱢ ᱨᱮ ᱠᱟᱸᱪᱤᱯᱩᱨᱚᱢ ᱟᱨ ᱪᱮᱝᱜᱚᱞᱯᱚᱴᱴᱩ ᱦᱚᱱᱚᱛ ᱛᱮ, ᱠᱚᱧᱮᱼᱯᱟᱪᱮ ᱨᱮ ᱵᱷᱮᱞᱞᱳᱨ ᱟᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱨᱟᱹᱱᱤᱯᱮᱴ ᱦᱚᱱᱚᱛ ᱦᱚᱛᱮᱛᱮ ᱦᱚᱱᱚᱛ ᱨᱮᱱᱟᱜ ᱫᱚᱨᱭᱟ ᱫᱷᱟᱨᱮ ᱴᱚᱴᱷᱟ ᱰᱮᱦᱮᱨ ᱛᱮᱫ ᱥᱚᱢᱟᱱ ᱜᱮᱭᱟ; ᱢᱮᱱᱠᱷᱟᱱ ᱮᱴᱟᱜ ᱥᱮᱦᱮᱫ ᱨᱮ ᱱᱚᱶᱟ ᱞᱚᱦᱚᱨᱫᱟᱨ ᱢᱮᱱᱟᱜᱼᱟ ᱟᱨ ᱛᱟᱨᱟ ᱴᱷᱟᱶ ᱨᱮ ᱵᱩᱨᱩ ᱦᱚᱸ ᱢᱮᱱᱟᱜᱼᱟ ᱾

ᱦᱚᱲ ᱮᱞᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱗᱒᱘,᱑᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱐᱐ ᱠᱚᱲᱟ ᱨᱮ ᱙᱘᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱔᱐᱕,᱖᱖᱙ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ (᱒᱐᱘,᱔᱔᱙ ᱠᱚᱲᱟ ᱟᱨ ᱑᱙᱗,᱒᱒᱐ ᱛᱤᱨᱞᱟᱹ) ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱒.᱐᱔% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑.᱒᱗% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱨᱤ ᱠᱷᱟᱱᱮᱢ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱔.᱘᱘% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱙᱔᱖,᱙᱔᱙ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱟᱥᱚᱱ
ᱨᱟᱡᱽᱥᱣᱟ ᱰᱤᱵᱤᱡᱚᱱ ᱟᱨ ᱛᱟᱞᱩᱠᱟ 
ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱨᱮ ᱯᱮᱭᱟ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱟᱨ ᱤᱨᱟᱹᱞ ᱜᱚᱴᱟᱝ ᱛᱟᱞᱩᱠᱟ ᱥᱮᱞᱮᱫ ᱟᱠᱟᱱᱟ :
 ᱯᱚᱱᱱᱮᱨᱤ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱼ ᱯᱚᱱᱱᱮᱨᱤ ᱛᱟᱞᱩᱠ, ᱜᱩᱢᱢᱤᱫᱤᱯᱩᱸᱰᱤ ᱛᱟᱞᱩᱠ
 ᱛᱤᱨᱩᱵᱷᱟᱞᱞᱩᱨ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱼ ᱩᱛᱷᱩᱠᱚᱴᱴᱟᱭ ᱛᱟᱞᱩᱠ, ᱛᱤᱨᱩᱵᱷᱟᱞᱞᱩᱨ ᱛᱟᱞᱩᱠ, ᱯᱩᱱᱚᱢᱚᱞᱞᱤ ᱛᱟᱞᱩᱠ, ᱚᱣᱫᱤ ᱛᱟᱞᱩᱠ 
 ᱛᱤᱨᱩᱛᱛᱟᱱᱤ ᱨᱟᱡᱽᱥᱣᱟ ᱰᱤᱵᱤᱡᱚᱱ ᱼ ᱛᱤᱨᱩᱛᱛᱟᱱᱤ ᱛᱟᱞᱩᱠ, ᱯᱚᱞᱞᱤᱯᱚᱴᱴᱩ ᱛᱟᱞᱩᱠ, ᱟᱨᱠᱮ ᱯᱮᱴ ᱛᱟᱞᱩᱠ

ᱚᱣᱫᱤ, ᱯᱩᱱᱚᱢᱚᱞᱞᱤ, ᱛᱟᱞᱩᱠ ᱫᱚ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Tiruvallur District


ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ